भिवाड़ी | विद्युतनिगम की एमनेस्टी स्कीम निगम के लिए फायदे
भिवाड़ी | विद्युतनिगम की एमनेस्टी स्कीम निगम के लिए फायदे का सौदा साबित हुई है। अब तक 7 माह में इस योजना से भिवाड़ी खंड में निगम को 2 करोड़ 84 लाख रुपए वसूली में मिले हैं। निगम ने 1 अगस्त 2016 को एमनेस्टी स्कीम लागू की थी। इस योजना में 31 मार्च 2015 तक कटे हुए विद्युत कनेक्शन पुन: चालू करवाने पर ब्याज में छूट दी गई थी। इस योजना में भिवाड़ी खंड में 347 उपभोक्ताओं ने अपने कटे हुए विद्युत कनेक्शन दोबारा चालू करा कर योजना का लाभ उठाया। योजना में फरवरी माह तक निगम को 2.84 करोड़ रुपए राजस्व प्राप्त हुआ। सहायक अभियंता चंद्रेश शर्मा ने बताया कि योजना अभी 31 मार्च तक जारी है। योजना सभी श्रेणी के उपभोक्ताओं के लिए है। इसमें 31 मार्च 2015 से पहले कटे हुए कनेक्शन जुड़वाने या नहीं जुड़वाने के इच्छुक बकाया राशि एक मुश्त जमा कराने पर ब्याज पैनल्टी में शत प्रतिशत छूट दी गई है।
निगम ने ब्याज में छूट देकर सात माह में की 2.84 करोड़ रुपए की वसूली
hin_Deva hin_Deva hin_Deva